AIŠKINAMASIS RAŠTAS

Dėl Molėtų rajono savivaldybės tarybos 2023 m. liepos 27 d. sprendimo Nr. B1-181 „Dėl savivaldybės ilgalaikio materialiojo turto perdavimo viešajai įstaigai Molėtų ligoninei pagal patikėjimo sutartį“ pripažinimo netekusiu galios

1. Parengto tarybos sprendimo projekto tikslai ir uždaviniai:

Parengto sprendimo projekto tikslas – pripažinti netekusiu galios Molėtų rajono savivaldybės tarybos 2023 m. liepos 27 d. sprendimą Nr. B1-181 „Dėl savivaldybės ilgalaikio materialiojo turto perdavimo viešajai įstaigai Molėtų ligoninei pagal patikėjimo sutartį“ (toliau - Sprendimas).

1. Siūlomos teisinio reguliavimo nuostatos:

Šiuo sprendimu teisinio reguliavimo nuostatos nenustatomos.

1. Laukiami rezultatai:

Sprendimas bus pripažintas netekusiu galios.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

Molėtų rajono savivaldybės administracija 2023 m. liepos 20 d. gavo iš Molėtų ligoninės prašymą, kuriame prašo perduoti savarankiškosioms savivaldybės funkcijoms – savivaldybės sveikatinimo priemonių planavimui ir įgyvendinimui; paramai savivaldybės gyventojų sveikatos priežiūrai – įgyvendinti ilgalaikį materialųjį turtą - automobilį „Volkswagen Transporter“, valstybinis Nr. DRC853 (su visa komplektacija), įsigijimo vertė 100128,61 Eur.

Molėtų rajono savivaldybės taryba 2023 m. liepos 27 d. sprendimu Nr. B1-181 „Dėl savivaldybės ilgalaikio materialiojo turto perdavimo viešajai įstaigai Molėtų ligoninei pagal patikėjimo sutartį“ priėmė sprendimą administracijos veiklai nenaudojama automobilį perduoti Molėtų ligoninei patikėjimo teise valdyti, naudoti ir disponuoti juo. Molėtų ligoninė patikėjimo teisės sutarties pasirašyti neatvyko. Vėliau informavo, kad automobilį apžiūrėjo ir priėmė sprendimą, kad veiklai automobilis netinkamas. Iš Molėtų ligoninės gautas žodinis atsisakymas.